**ОБЩИНСКА ИЗБИРАТЕЛНА КОМИСИЯ**

**ГРАД ПЪРВОМАЙ**

**П Р О Т О К О Л № 1**

**ОТ ПРОВЕДЕНО ЗАСЕДАНИЕ НА ОИК ПЪРВОМАЙ**

**Днес, 04.09.2019 година /сряда/ от 9.00 часа се проведе заседание на Общинската избирателна комисия град Първомай. Присъстваха: Руска Петрова Димова - председател на ОИК, Гергана Славчева Ганчева – зам.председател, Елена Захариева Ангелова – зам.председател, Петрана Иванова Димитрова – секретар на ОИК и членовете на ОИК: Емануил Желязков Димитров, Илко Стойчев Динков, Стоян Керанов Стоянов, Стойка Славенова Митрова, Красимира Николаева Дамянова и Донка Рашева Тодорова. От заседанието отсъства по уважителни причини: Никола Петков Николов.**

**Председателят на ОИК предложи проектите за Решения да бъдат докладвани от Петрана Димитрова – секретар на ОИК, и предложи първото заседание да протече при следния**

**ДНЕВЕН РЕД:**

**1.Определяне подлежащите на вписване обстоятелства и реда за водене и поддържане на регистри за публикуване от ОИК Първомай при произвеждане на изборите за общински съветници и за кметове на 27 октомври 2019 г.;**

**2. Определяне реда за свикване на заседания, начина на приемане, обявяване и обжалване на решенията от ОИК Първомай в изборите за общински съветници и за кметове на 27 октомври 2019 г.;**

**3. Назначаване на специалисти към ОИК Първомай.**

**4. Обсъждане на организационни въпроси.**

**Други предложения не бяха направени.**

**Гласува се направеното предложение за дневен ред на комисията.**

 **Гласували „За”: Руска Петрова Димова, Гергана Славчева Ганчева, Елена Захариева, Петрана Иванова Димитрова, Емануил Желязков Димитров, Илко Стойчев Динков, Стоян Керанов Стоянов, Стойка Славенова Митрова, Красимира Николаева Дамянова и Донка Рашева Тодорова.**

**Пристъпи се към изпълнение на дневния ред.**

**След направени разискавния и обсъждания на основание чл.85 и чл.87, т.34 и Решения на ЦИК съответно: № 623-МИ/16.08.2019 г., № 848-МИ/28.08.2019 г. и № 616-МИ/15.08.2019 г., ОИК Първомай взе следните:**

**РЕШЕНИЕ № 1 - МИ**

**1. При произвеждане на изборите за Общински съветници и кметове на 27 октомври 2019 г. ОИК Първомай завежда регистри за публикуване и списък на упълномощените представители, както следва:**

**1.1. отделни регистри за публикуване:**

**на партиите;**

**на коалициите;**

**на местните коалиции;**

**на инициативните комитети;**

**1.2.  регистър за публикуване на кандидатските листи за общински съветници;**

**1.3. регистри за публикуване на кандидатските листи на кандидатите за кмет на община, кмет на район, кмет на кметство;**

**1.4. регистър за публикуване на застъпниците по кандидатски листи;**

**1.5.  регистър за публикуване на жалбите, сигналите и решенията по тях;**

**1.6. списък на упълномощените представители на партиите, коалициите, местните коалиции и инициативните комитети за публикуване.**

**Регистрите за публикуване и списъкът се публикуват на интернет страницата на ОИК Първомай.**

**2. Подлежащите на вписване обстоятелства са, както следва:**

**1.1. Регистри за публикуване на партиите, на коалициите, на местните коалиции и на инициативните комитети се водят във формата и съдържанието, съобразно приложения № 57-МИ № 58-МИ, № 59-МИ и № 60-МИ от изборните книжа.**

**ОИК Първомай да извършва вписванията в съответния регистър незабавно след обявяване на решението за регистрация или отказ за регистрация на партия, коалиция, местна коалиция или инициативен комитет.**

**1.2. Регистри за публикуване на кандидатските листи за общински съветници и на кандидатските листи на кандидатите за кмет се водят във формата и съдържанието, съобразно Приложение № 72-МИ от изборните книжа.**

**ОИК Първомай да извършва вписванията в съответния регистър незабавно след обявяване на решението за регистрация или отказ за регистрация на кандидатската** **листа.**

**1.3. Регистър за публикуване на застъпниците се води във формата и съдържанието, съобразно Приложение № 77-МИ от изборните книжа и решението на ЦИК за участие на застъпници и представители в изборите, в частта относно съдържанието на регистъра.**

**ОИК Първомай да извършва вписванията незабавно след обявяване на решението за регистрация на застъпници и заместващи застъпници, включително и в случаите при произвеждане на втори тур за избор на кмет.**

**1.4 Регистър за публикуване на жалбите и сигналите се води съобразно указанията в решението на ЦИК за приемане на електронен публичен регистър на жалбите и сигналите подадени до ОИК.**

**Подлежащите на вписване обстоятелства – посочени в решението, се отразяват от ОИК Първомай незабавно след постъпване на жалбата или сигнала, както и след взетите по тях решения.**

**1.5. Списъкът на упълномощените представители на партиите, коалициите, местните коалиции и инициативните комитети за публикуване се съставя във формата и съдържанието, съобразно Приложение № 78-МИ от изборните книжа.**

**Вписванията се извършват незабавно след приемане от ОИК Първомай на първия или на всеки следващ списък на упълномощени представители на партии, коалиции, местни коалиции и инициативни комитети, както и в случаите при произвеждане на втори тур за избор на кмет.**

**Гласували „За”: Руска Петрова Димова, Гергана Славчева Ганчева, Елена Захариева, Петрана Иванова Димитрова, Емануил Желязков Димитров, Илко Стойчев Динков, Стоян Керанов Стоянов, Стойка Славенова Митрова, Красимира Николаева Дамянова и Донка Рашева Тодорова.**

**РЕШЕНИЕ № 2 – МИ**

**1. Заседанията на ОИК се свикват от нейния председател или по искане на една трета от членовете й. При отсъствие на председателя заседанията на ОИК се свикват от определен от него заместник-председател.**

**2. Членовете на ОИК се уведомяват за датата и часа на насрочените заседания по телефон и чрез съобщение, което се публикува на интернет страницата на комисията и се поставя на общодостъпно място, определено по раздел ІІ.**

**3. Проектът за дневен ред се публикува на интернет страницата на комисията преди заседанието.**

**4. Заседанията на ОИК са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие – от определен от него заместник-председател.**

**5. Гласуването е явно и поименно. Гласува се „за“ или „против“. Не се допуска гласуване „въздържал се“.**

**6. Членовете на ОИК, когато не са съгласни с посоченото в протокола, могат да го подписват с „особено мнение“, като писмено посочат в какво се изразява то.**

**Членовете на ОИК, когато не са съгласни с прието решение, могат да изразят „особено мнение“, като писмено посочат в какво се изразява то.**

**7. За заседанията на ОИК се съставя протокол, който се подписва от председателя и секретаря и се публикува на интернет страницата на комисията.**

**8. Общинската избирателна комисия приема решенията си с мнозинство две трети от присъстващите членове.**

**Когато ОИК при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 85, ал. 4, изречение второ ИК. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ ИК.**

**Решението на ОИК подлежи на обжалване пред ЦИК по реда на чл. 88 ИК.**

**9. При отмяна на решението за отхвърляне ОИК постановява ново решение, което се приема с мнозинство повече от половината от всичките й членове.**

**10. Решенията на ОИК може да се обжалват в тридневен срок от обявяването им пред ЦИК, която се произнася в тридневен срок с решение. Решението на ОИК, потвърдено с решение на ЦИК, подлежи на обжалване по реда на чл. 98, ал. 2 от Административнопроцесуалния кодекс пред Административния съд по местонахождение на съответната общинска избирателна комисия. В останалите случаи решението на ЦИК се обжалва пред Върховния административен съд.**

**11. Решенията на комисията се приемат с поименно гласуване, което се отразява в протокола от заседанието.**

**12. Решенията, удостоверенията и текущата кореспонденция на ОИК се подписват от председателя и секретаря.**

**13. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.**

**14. Когато едновременно отсъстват и председателят, и секретарят, решенията, протоколите, удостоверенията и текущата кореспонденция се подписват от заместник-председателя и от определен с решение на комисията член, предложени от различни партии и коалиции.**

**15. Решенията, протоколите, удостоверенията и текущата кореспонденция на ОИК се подпечатват с печата им.**

**16. На заседанията на комисията може да присъстват застъпници, представители на партии, коалиции/местни коалиции или представляващите инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.**

**17. Общинската избирателна комисия поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния район, сканираните протоколи на секционните избирателни комисии и други документи и данни. На интернет страницата на комисията се публикуват и всички публични регистри при спазване изискванията за защита на личните данни.**

**Гласували „За”: Руска Петрова Димова, Гергана Славчева Ганчева, Елена Захариева, Петрана Иванова Димитрова, Емануил Желязков Димитров, Илко Стойчев Динков, Стоян Керанов Стоянов, Стойка Славенова Митрова, Красимира Николаева Дамянова и Донка Рашева Тодорова.**

**РЕШЕНИЕ № 3 - МИ**

**ОИК Първомай обявява решенията си незабавно след приемането им чрез поставяне на защитено табло пред сградата на Община Първомай, в която се помещава и ОИК Първомай, и чрез публикуване на интернет страницата си. На екземплярите от решенията, които се обявяват, се отбелязват датата и часът на поставянето им и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им и се съхраняват в архива на ОИК Първомай. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.**

**РЕШЕНИЕ № 4 - МИ**

**Назначава, считано от 04.09.2019 г. следните специалисти:**

1. **Петко Генов Петков – специалист-експерт за създаване и поддръжка на интернет страницата на ОИК Първомай – oik1623.cik.bg;**
2. **Дияна Атанасова Иванова – специалист-технически сътрудник на ОИК Първомай.**

**Гласували „За”: Руска Петрова Димова, Гергана Славчева Ганчева, Елена Захариева, Петрана Иванова Димитрова, Емануил Желязков Димитров, Илко Стойчев Динков, Стоян Керанов Стоянов, Стойка Славенова Митрова, Красимира Николаева Дамянова и Донка Рашева Тодорова.**

**РЕШЕНИЕ № 5 – МИ**

1. **ОИК Първомай изготвя график за дежурствата и начина на работа на членовете, съобразен с разпоредбите на ИК.**
2. **Началната дата на регистрация на партии, коалиции, инициативни комитети и местни коалиции е 07.09.2019 г. с работно време от 9:00 до 17:00 ч. всеки календарен ден.**

**Поради изчерпване на дневния ред председателят закри заседанието.**

**Председател:**

**Руска Димова**

**Секретар:**

**Петрана Димитрова**